*په غزنی ولایت کې د افغانی سرې میاشتې عمومی رئیس ښاغلی مولوی مطیع الحق "خالص" د ولایتی مجامع پرانیسته وکړه د روان ۱۴۴۵ هـ ق کال د جمادی الثانی میاشتې پر ۸ مه د پنج شنبې په ورځ د افغانی سرې میاشتې ټولنې عمومی رئیس ښاغلی مولوی مطیع الحق "خالص" په غزنی ولایت کې د ولایتی مجامع پرانیسته وکړه. د یادو مراسمو په پار جوړه شوې غونډه کې د عمومی رئیس ترڅنګ د مجامع ولایتی رئیس، د تفتیش رئیس او یو شمېر آمرینو ګډن کړی وو پیل یې کلام الله مجید په مبارک آیاتونو وشو ورپسې د اړوندې څانګې رئیس مولوی نورالهداء "شاکر" د افغانی سرې میاشتې عمومی رئیس ته د ښه راغلاست وینا وکړه او د ولایتی مجامع پرانیسته یې د غزنی ولایت لپاره یو ګټور ګام وباله. په غونډه کې د مجامع ولایتی د اعضاوو په استازولۍ هم دوو نفرو خبرې وکړې او د خپلو ستونزو او مشکلاتو د ویلو تر څنګ یې وعده وکړه چې د افغانی سرې میاشتې ټولنې تر څنګ به د تل لپاره ولاړ وی. ورپسې د افغانی سرې میاشتې ټولنې عمومی رئیس ښاغلی مولوی مطسع الحق "خالص" د غونډې ګډونوالو ته خپله عالمانه وینا وړاندې کړه او د ولایتی مجامع په اهمیت خبرې وکړې. ښاغلی "خالص" پر خپلو خبرو کې وویل: افغانی سره میاشت یو خیریه او بشرپاله ټولنه ده موږ تل کوشش کوو چې ددې خیریه ټولنې له لارې له مرستې راټولې او تر خپلو هېوادوالو پورې ورسوو. نوموړی زیاته کړه د هېوادونو مرستې زموږ سره امانت دی او دغه امانت باید موږ او تاسې په ګډه تر خپلو بې وزلو او اړمنو هېوادوالو پورې ورسوو، غونډې ته د ولایتی مجامع رئیس ښاغلی مولوی طیب "مبارک هم په خپلو خبرو کې د افغانی سرې میاشتې ټولنې له رهبرۍ د مننې تر څنګ ستاینه وکړه چې تل د هېوادوالو د لاسنیوی په موخه نه ستړې کېدونکې هڅې کوی. ښاغلی "مبارک" هم د ولایتی مجامع د ایجاد پر اهمیت ، ارزښت او مکلفیتونو مختصرې خبرې وکړې او له دغو ۱۰۸ تنو غړو څخه یې وغوښتل چې د افغانی سرې میاشتې سره خپلو همکاریو ته لا پراختیا او دوام ورکړی. د یادې غونډې په جریان کې د علماوو کرامو رضاکارانو او د ښوونیز کلوپ تنکیو ماشومانو په خپلو عالمانه ویناوو، شعرونو او ترانو غونډې ته لا ښکلا ورپه برخه کړه. یاده غونډه د یو تن اعضاء له لوری په دعایه کلام سره پای ته وسېده.